Diari Oficial de la Generalitat Valenciana


Sumari del DOGV 9941, del 20-09-2024 (2024/9534)

RESOLUCIÓ de 3 de juliol de 2024, per la qual s'aprova l'actualització del projecte de servici públic de transport CV-214, Torrevieja-Alacant.
----------------------------------------------------------------------------------------------------------------------------------------------

### Dades del document

Número de DOGV
:   9941

Data del DOGV
:   20-09-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/9534

CVE
:   KUKE-L-9255-9786

Data del document
:   03-07-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Mitjançant la Resolució de data 12 de març de 2018, la Direcció General d’Obres Públiques, Transport i Mobilitat, en virtut de la delegació de la consellera d’Habitatge, Obres Públiques i Vertebració del Territori (apartat 5.4 de la Resolució 02.07.2018), es va aprovar inicialment el projecte de servici públic de transport CV-214,  Torrevieja-Alacant, que va ser sotmés a informació pública de conformitat amb el que es disposa en l’article 26 de la Llei 6/2011, d’1 d’abril, de mobilitat de la Comunitat Valenciana (anunci DOGV 8264, 29.03.2018).

Analitzades les al·legacions, i en virtut de la delegació de la consellera d’Habitatge, Obres Públiques i Vertebració del Territori (apartat 5.4 de la Resolució 02.07.2018), el director general d’Obres Públiques, Transport i Mobilitat va dictar la Resolució amb data 25 d’abril de 2019, que eleva a definitiva l’aprovació el projecte de servici públic de transport CV-214 Torrevieja-Alacant, de maig de 2019 (DOGV 8539, 02.05.2019).

En març de 2021, es redacta una primera actualització del projecte de servici públic definitiu de transport CV-214 Torrevieja-Alacant, que va ser aprovat per la Resolució de 5 de març de 2021, de la Direcció General d’Obres Públiques, Transport i Mobilitat Sostenible. (DOGV 9043, 17.03.2021).

El 20 de maig de 2022 es publica l’anunci de licitació en la Plataforma de Contractació del Sector Públic, però a conseqüència de l’anul·lació de clàusules del plec, mitjançant la Resolució de la consellera de Política Territorial, Obres Públiques i Mobilitat de 20 de febrer de 2023, es retrotrauen les actuacions de l’expedient de contractació al moment anterior a l’aprovació del PCAP, i es conserven aquells actes i tràmits posteriors a esta aprovació el contingut de la qual s’haguera mantingut igual. El 24 de març de 2024, per resolució de la consellera de Medi Ambient, Aigua, Infraestructures i Territori es desistix de la licitació i s’ordena l’actualització del projecte de servici públic CV-214.

Vista la proposta d’aprovació del projecte de servici públic de definitiu de transport CV-214 Torrevieja-Alacant, del subdirector general de Servicis de Transport de 27 de juny de 2024.

En virtut de tot el que antecedix i del que s’establix en l’article 28 de la Llei 5/1983, de 30 de desembre, del Consell, i en l’article 16 del Decret 147/2023, de 5 de setembre, del Consell, d’aprovació del Reglament orgànic i funcional de la Conselleria de Medi Ambient, Aigua, Infraestructures i Territori,

RESOLC

*Primer*

Aprovar la segona actualització del projecte definitiu de servici públic de transport CV-214 Torrevieja-Alacant, redactat en juny de 2024.

*Segon*

Publicar la present resolució en el *Diari Oficial de la Generalitat Valenciana*. El projecte definitiu actualitzat estarà disponible en la pàgina web de la Conselleria de Medi Ambient, Aigua, Infraestructures i Territori:

<https://mediambient.gva.es/va/web/transportes/projectes-definitius-de-servei-public-de-transports-de-viatgers-amb-autobus>

Contra la present resolució, que posa fi a la via administrativa, es podrà interposar un recurs potestatiu de reposició davant de la consellera de Medi Ambient, Aigua, Infraestructures i Territori, en el termini d’un mes comptat des de l’endemà de publicar-se, d’acord amb el que establixen els articles 123 i 124 de la Llei 39/2015, d’1 d’octubre, de procediment administratiu comú de les administracions públiques, o bé, directament un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats des de l’endemà de publicar-se, de conformitat amb el que s’establix en els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que s’utilitze qualsevol altra via impugnatòria que s’estime convenient.

  

València, 3 de juliol de 2024

Manuel Ríos Pérez

Director general de Transports i Logiítica